|  |  |  |  |
| --- | --- | --- | --- |
|  | Tilefni fundar | | Síður |
| **Fundargerð** | **Stjórn vatnamála**  **Fundur með ráðgjafanefnd hagsmunaaðila** | | 2 |
|  |  | |  |
| Dags. fundar | Tími | Staður | Nr. fundar |
| 12. nóv 2019 | 13:00-14:00 | Suðurlandsbraut 24 | 1 |
| Fundarboðandi  Umhverfisstofnun | Fundarritari  Marianne Jensdóttir Fjeld (Umhverfisstofnun) | |  |
|  |  | |  |
| Fundarmenn voru samkvæmt skráningarlista:  Benedikt Traustason, Marteinn Möller, Þorkell Daníel Eiríksson, Gyða M. Ingólfsdóttir, Jón Kristinn Sverrisson, Samúel U. Eyjólfsson, Lára Kristín Þorvaldsdóttir, Tryggvi Felixson, Ragnhildur Helga Jónsdóttir, Erna Rós Aðalsteinsdóttir, Laufey B. Hannesdóttir, Tryggvi Þórðarsson (Umhverfisstofnun) | | | |
| Afrit sent | | | |
| Á alla fundarmenn | | | |

| **Atriði nr.** | **Lýsing** |
| --- | --- |
| **1**  **2** | **Kosning formanns og varaformanns**  Kjósa átti formann og varaforman í lok síðasta fundar, en sú kosning kláraðist ekki. Töldu fundarmenn mikilvægt að þessir tveir aðilar kæmu úr bæði úr atvinnulífinu og náttúruverndinni og því vaknaði sú spurning hver afstaða Umhverfisstofnunar væri gagnvart því að báðir aðilar (þ.e. formaður og varaformaður) hitti Umhverfisstofnun á fundum er varða málefni nefndarinnar. Var Umhverfisstofnun beðin um að varpa ljósi á afstöðu sína í því máli fyrir næsta fund.  Afstaða Umhverfisstofnunar: Að mati Umhverfisstofnunar er ekkert því til fyrirstöðu að báðir aðilar komi á fundi og vinni samhliða að þeim málum er varða störf nefndarinnar.  Sátt var meðal fundarmanna um þessa niðurstöðu og óskað eftir því að hún yrði færð til bókar.  ***Niðurstaða kosningar um sæti formanns:***  Gyða M. Ingólfsdóttir fékk 6 atkvæði og Tryggvi Felixson fékk 5 atkvæði til sæti formanns. Starfsmenn Umhverfisstofnunar sátu hjá við kosningu.  Formaður : Gyða Mjöll Ingólfsdóttir  Varaformaður: Tryggvi Felixson  **Önnur mál**  Farið yfir 6. gr. reglugerðar 935/2011 um stjórn vatnamála þar sem segir:  *„...Í vatnasvæðanefnd skal einnig vera einn fulltrúi frá ráðgjafarnefnd fagstofnana og eftirlitsaðila og einn fulltrúi frá ráðgjafar­nefnd hagsmunaaðila. Fulltrúar ráðgjafarnefnda skulu hafa sérstaka þekkingu á viðkomandi vatnasvæði. Heimilt er að kalla aðra fulltrúa í ráðgjafarnefndum á fundi vatna­svæða­nefnda eftir atvikum“*  Farið var yfir hverjir hefðu áhuga á því að sitja í vatnasvæðanefndum, en kostur er að viðkomandi hafi þekkingu á viðkomandi vatnasvæði. Nokkrir sögust hafa áhuga á því að fara fyrir hönd nefndarinnar í vatnasvæðanefndir. Gott væri að hafa varamann sem hægt væri að kalla til ef aðalmaður forfallast. Jafnframt var tekið fram að heimilt sé að kalla aðra fulltrúa í ráðgjafanefndum á fund vatnasvæðanefnda eftir atvikum (eins og kemur fram í reglugerðinni), slíkt gæti farið eftir því hvað vatnasvæðanefndin væri að fjalla um þá og þegar.  Hægt er að glöggva sig á skiptingu landsins eftir vatnasvæðum á [www.vatn.is](http://www.vatn.is)  Ákveðið var að halda áfram umræðum um val á nefndarmönnum í vatnasvæðanefndir á næsta fundi. Dagsetning fyrir þann fund hefur ekki verið ákveðinn, en ætlunin er að Umhverfisstofnun hitti formann og varaformann í lok janúar á nýju ári þar sem farið verður yfir stöðu mála og áframhaldandi vinnu nefndarinnar.  Umhverfisstofnun mun boða formann og varaformann til fundar í lok janúar 2020.  Fundi slitið kl. 14 |